Narvacan, Ilocos Sur-“Iti daytoy nga aldaw ket isu ti makunkuna a ‘certified seeds distribution program,’ ditoy ili mi a Narvacan.” Daytoy ti nabatad a kinuna ni Municipal Agriculturist Conrado Molina ti interview iti radyo DZTP kenkuana itattay bigat.
Naammuan kenni MR. Molina a tinawen nga ar-aramiden iti LGU ti narvacan, babaen ti liderato ni Mun. Mayor Edgardo Zaragoza ken daytoy metten ti maika-13 a tawen a programa.
KInuna ni Molina a maiwaras dagiti certified a bin-i nga irik a libre a maited kadagiti mannalon iti Narvacan.
Kinuna nga adda ti naggapu a subsidy iti national government ngem adda met sabali met a subsidy ti aggapu ti LGU a 50%, tapno ad-adda a matulungan dagiti farmers.
Naammuan a 10 a kilo ti tunggal mannalon tapno mawarasanda amin ken agdagup ti nasurok ti 4,000 ti mannalon iti daytoy nga ili.
Naammuan pay kenni Molina nga agdagup ti 1,200 a bags ti certified seeds ken ti pakaimulaanna a kalawa daytoy 1,200 nga ektarya.
Naammuan a ti pannakaiwaras ti nasao a bini-i ket babaen kadagiti municipal officials babaen ti panangidaulo ni Municipal mayor Edgar Zaragoza.
Jeff Barredo
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn zho_Hans